**KRITERIJI ODABIRA ZA OSIGURAVANJE ŠKOLSKE PREHRANE ZA DJECU U RIZIKU OD SIROMAŠTVA**

**KRITERIJ ODABIRA:**

1. **Djeca koja žive u siromaštvu ili su u riziku od siromaštva (djeca iz kućanstava slabijeg imovinskog stanja tj. s nedostatnim primanjima, djeca čiji su roditelji blokirani ili kreditno prezaduženi)**
2. **Djeca samohranih roditelja (djeca kojima je jedan od roditelja preminuo ili djeca neutvrđenog očinstva)**

**KRITERIJ 1.**

**Djeca koja žive u siromaštvu ili su u riziku od siromaštva (djeca iz kućanstava slabijeg imovinskog stanja tj. s nedostatnim primanjima, djeca čiji su roditelji blokirani ili kreditno prezaduženi)**

**Kućanstvo je obiteljska ili druga zajednica osoba koje zajedno žive i podmiruju troškove života bez obzira na srodstvo.**

Školska prehrana može se osigurati djetetu iz kućanstva čiji je mjesečni prihod niži od cenzusa prihoda koji je utvrđen za pojedino kućanstvo. Cenzus prihoda za kućanstvo utvrđena su na sljedeći način:

* za dvočlano kućanstvo 5.000,00 kuna
* za tročlano kućanstvo 6.000,00 kuna
* za četveročlano kućanstvo 8.000,00 kuna
* za peteročlano kućanstvo 10.000,00 kuna
* i za svakog sljedećeg člana cenzus se povećava za 2.000,00 kn.

**Dokumentacijski dokazi:**

1. Dokaz da je dijete polaznik osnovne škole (službena evidencija osnovne škole, dokazuje škola)

2. Preslik rodnog lista djeteta

3. Potpisana izjava o članovima kućanstva od strane jednog roditelja (propisani obrazac)

4. Potpisana izjava roditelja da dijete ne koristi pravo po drugoj osnovi ili iz nekog drugog izvora (propisani obrazac)

5. Dokaz o prihodima kućanstva

Pod prihodima podrazumijevaju se:

- prosječna mjesečna neto-plaća, odnosno naknada s osnova zaposlenja **ISPLAĆENA U PRETHODNOM MJESECU** prije mjeseca u kojoj se obavlja prijava djeteta za školsku prehranu,

- mirovina (sa zaštitnim i drugim dodacima na mirovinu) ili novčana naknada mirovine u prosječnom mjesečnom iznosu **ISPLAĆENA U PRETHODNOM MJESECU** prije mjeseca u kojoj se obavlja prijava djeteta za školsku prehranu,

- naknada po osnovi nezaposlenosti **ISPLAĆENA U PRETHODNOM MJESECU** prije mjeseca u kojoj se obavlja prijava djeteta za školsku prehranu

- naknada plaće za vrijeme bolovanja te rodiljna i roditeljska novčana potpora **ISPLAĆENA U MJESECU** u kojoj se obavlja prijava djeteta za školsku prehranu.

PRILIKOM UTVRĐIVANJA PRIHODA UZIMA SE U OBZIR ISPLAĆENA NETO PLAĆA – iznos koji se isplaćuje radniku nakon svih obustava na plaći (krediti, ovrhe).

**Napomena:** u prihod se ne uračunava, sredstva za uzdržavanje djeteta, osobna invalidnina, dječji doplatak, stipendije, nagrade i druga slična primanja učenika, doplatak za djecu, naknada za tjelesno oštećenje, novčana pomoć i putni troškovi osobe na stručnom osposobljavanju za rad bez zasnivanja radnog odnosa. Prihod se umanjuje za iznos koji na temelju propisa kojim se uređuju obiteljski odnosi član kućanstva plaća za uzdržavanje osobe koja nije član toga kućanstva.

**KRITERIJ 2.**

**Djeca samohranih roditelja (djeca kojima je jedan od roditelja preminuo ili djeca neutvrđenog očinstva)**

**Samohrani roditelj je roditelj koji sam skrbi za svoje dijete i uzdržava ga.**

**Dokumentacijski dokazi:**

1. Dokaz da je dijete polaznik osnovne škole (službena evidencija osnovne škole, dokazuje škola)

2. Preslik rodnog lista djeteta

3. Smrtni list za preminulog djeteta

4. Rješenje Centra za socijalnu skrb o privremenom uzdržavanju

5. Potpisana izjava o članovima kućanstva (propisani obrazac)

6. Potpisana izjava roditelja da dijete ne koristi pravo po drugoj osnovi ili iz nekog drugog izvora (propisani obrazac)

**Napomena**: razvedeni roditelj nema status samohranog roditelja, samohrani roditelj je onaj roditelj djeteta čiji je drugi roditelj umro, nepoznat, oduzeto mu je pravo na roditeljsku skrb, lišen poslovne sposobnosti.